alexandrainst/scandi-wiki huggingface dataset:
Norsk Tidsskrift for Sjøvesen

Norsk Tidsskrift for Sjøvesen (NTfS) utgis av Sjømilitære Samfund. NTfS setter under debatt strategi og sjømilitær taktikk såvel som våpen, utstyr og anskaffelser, personellpolitikk og annet med tilknytning til forsvarsspørsmål generelt og Sjøforsvaret spesielt. I den senere tid har også NTfS drevet forlagsvirksomhet og utgitt ca 30 historiske bøker og skrifter. Tidsskriftet kommer ut med seks nummer i året og trykkes i ca. 3000 eksemplarer som når ut til beslutningstakere på alle plan i Sjøforsvaret. Det distribueres også til sentrale politikere på Stortinget, til berørte departementer, forsvarsledelsen, næringsliv samt til en rekke vernepliktige og utskrevne sjøforsvarsoffiserer engasjert i shipping, oljeindustri og annet næringsliv.

Norsk Tidsskrift for Sjøvesen er et av Norges eldste tidsskrifter, etablert i 1882. Ansvarlig redaktør er Flaggkommandør Jens Jørgen Jensen.

Historie
Norsk Tidsskrift for Sjøvesen ble etablert i 1882 etter ønske fra Stortinget. Skiftende forhold hadde lært stortingsrepresentantene at fri meningsutveksling blant Forsvarets offiserer ga et langt mer nyansert bilde i mange situasjoner enn den informasjonen de mottok tjenestevei. Tjenestevei kan gi informasjon som (trolig med beste hensikt) er silt i flere ledd, slik at bildet mangler viktige nyanser.

Stortinget påla derfor Marinedepartementet å bevilge kr 2000,- pr år slik at et marinetidsskrift kunne utgis med inntil ti nummer pr år. Senest i forbindelse med behandlingen av Forsvarsstudie 07 kom viktigheten av alternativ informasjon tydelig frem og ble verdsatt.

Bibliografisk informasjon
 Utgiver: Sjømilitære Samfund
 Redaksjonskomite: Kommandørkaptein Sigbjørn Pedersen (Forretningsfører), kommandørkaptein Karstein Storaas, kommandør Paal Svendsen.
 Layout: Bård Titlestad
 ISSN: 0029-2222

Referanser

Eksterne lenker 
 Utgivelser i serien

Norske militære tidsskrift og skriftserier
Mission San Francisco de Asís

Mission San Francisco de Asís, også kjent som Mission Dolores, er det eldste fortsatt bestående byggverk i San Francisco og den sjette katolske spanske misjonsstasjon som del av El Camino Real i California. Misjonen ble etablert 29. juni 1776 av løytnant Joaquin José Moraga og fransiskanerpatre Junípero Serra og Francisco Palóu, som alle var medlemmer av de Anza-ekspedisjonen. Mission San Francisco de Asís («La Misión Dolorosa») er underlagt det katolske erkebispedømme San Francisco.

Galleri

Eksterne lenker 
 
 Erkebispedømmets hjemmeside

Byggverk i San Francisco
kirker i USA
Etableringer i 1776
Fransiskanerordenen
Basilica Minor
Taylor Sander

Taylor Sander (født 17. august 1992 i Huntington Beach i California) er en volleyballspiller fra USA.

Eksterne lenker 
 

Volleyballspillere fra USA
Deltakere for USA under Sommer-OL 2016
Volleyballspillere under Sommer-OL 2016
Medaljevinnere under Sommer-OL 2016
Deltakere for USA under Sommer-OL 2020
Volleyballspillere under Sommer-OL 2020
Personer fra Huntington Beach
Jenteloven

Jenteloven er et studioalbum fra 1974, basert på et gruppearbeid ved Nationaltheatret, et stykke om fire kvinner fra samme arbeidsplass, tre vaskekoner og en kranfører. I stykket forholder de seg til sin virkelighet etter en arbeidskonflikt på jobben. Forestillingen var klart politisk, og endte opp i en appell om solidaritet og organisering.

Stykket var basert på intervjuer med kvinner og menn om kvinners situasjon i datidens Norge. Medvirkende var Gunnar Alme, Eilif Armand, Frøydis Armand, Anja Breien, Åsmund Feidje, Sigurd Haugen, Veslemøy Haslund, Kjell Kjær, Liv Køltzow, Truls Kwetzinsky, Lars Andreas Larssen, Finn Ludt, Katja Medbøe, Anne Marie Ottersen og Margrethe Aaby,

LP-plata ble utgitt sammen med trykt versjon av sangtekstene. Finn Ludt sto for musikken, merns musikkarrangem,entet var ved Sigurd haugan og Åsmund Feidje. Truls Kwetzinsky sto for plateomslaget, mens Harald Are Lund var produsent. Albumet ble innspilt høsten 1974 i Scanax Lydstudio.

Sporliste 
 Side A
 «Den eldgamle jenteloven» – 1:03
 «Vi er nødvendige» – 1:20  	
 «Jeg er jente» – 3:23
 «Vi har ikke lært det» – 1:15 
 «Ellas sang om å være gift» – 2:20
 «Peik, lille Peik» – 2:10
 «Ottos sang om å være gift» – 1:53
 «En liten kvinne» – 1:50

 Side B
 «Skravlemann og sykebror» – 1:38
 «Reservearmeen» – 2:10
 «Ingers morgensang» – 2:00
 «Bæskanlari» – 2:45
 «Nå henger klutene til tørk» – 1:13
 «Vi er blitt lurt før» – 1:50
 «Kvinner i streik» – 2:25
 «Jenteloven» – 1:38

Kilder 
Platecover, sangtekstark, MAI 7405, Oslo 1974

Musikkalbum fra 1974
Nye Høddvoll

Nye Høddvoll i Ulsteinvik er ei fotballbane som er hjemmebana til Hødd. Bana ble offisielt åpna mandag 13. april 2015. Den første offisielle kampen endte 1-1 mot Fredrikstad Fotballklubb, med 2245 tilskuere.

I motsetning til gamle Høddvoll, som ligger rett ved siden av, har det nye stadionet både kunstgress og flomlys.

Stadion ble brukt av NRK til innspilling av serien Heimebane i 2018.

Referanser

Eksterne lenker 
 Nye Høddvoll - Nordic Stadiums

Fotballstadioner i Norge
Idrettsanlegg i Møre og Romsdal
Byggverk i Ulstein
Byggverk fullført i 2015
Sport i Ulstein
Kreshnik Krasniqi

Kreshnik Krasniqi (født 22. desember 2000) er en kosovisk-norsk fotballspiller som spiller for Strømsgodset Toppfotball. Han har tidligere spilt for Hønefoss Ballklubb.

Krasniqi spilte sin første og eneste kamp for Hønefoss mot Nest-Sotra Fotball den 25. mai 2015, og ble da tidenes yngste debutant i norsk toppfotball i en alder av 14 år og 154 dager gammel. Før dette var det Juventus-spiller Vajebah Sakor som hadde holdt rekorden som yngste debutant i norsk toppfotball, etter å ha blitt satt inn i en kamp Asker like etter at han fylte15 år.

I 2016 signerte han kontrakt med Strømsgodset Toppfotball og ble innlemmet i rekruttstallen til dette laget.

Referanser

Eksterne lenker 
 

Norske fotballspillere
Fotballspillere for Hønefoss BK
Fotballspillere for Strømsgodset TF
Utenlandske fotballspillere i Norge
Ingmar Meland

Ingmar Meland (født 1966) er en norsk filosof. Han har særlig arbeidet med moderne fenomenologi og kulturfilosofi. 

Meland var universitetsstipendiat ved Institutt for kulturstudier og kunsthistorie, Universitetet i Bergen, hvor han i 2011 disputerte med en avhandling om Ernst Cassirers kulturfilosofi. Meland har vært førsteamanuensis i kulturstudier ved Høgskolen i Telemark (nå Universitetet i Sørøstnorge, USN), gjesteforsker ved Göteborgs universitet og førsteamanuensis ved Arkitektur- og designhøgskolen i Oslo (AHO). Han har også vært selvstendig næringsdrivende, tilknyttet Høyskolen Kristiania som foreleser i vitenskapsteori, samfunnsvitenskaplig metode og retorikk. Fra og med høsten 2018 er Meland ansatt som professor II ved Oslomet – storbyuniversitetet i tre år, et engasjement som er forlenget til 1. august 2022. Fra august 2019 er han fast ansatt som førsteamanuensis i filosofi ved NTNU, med fast arbeidsplass på Gjøvik.

Referanser

Verk
 Rehabilitating Ernst Cassirer and His Philosophy — Four Recent Contributions

Eksterne lenker
 Publikasjoner i Cristin
 På Kanten 2016 - Ingmar Meland, Håvard Breivik og Tone Selmer Olsen «In Transit»

Norske filosofer
Fødsler i 1966
Personer tilknyttet Høyskolen Kristiania
Professorer ved Oslomet – storbyuniversitetet
Padling under Sommer-OL 2016

Padling under Sommer-OL 2016 fant sted mellom 7. august og 20. august 2016  på Olympic Whitewater Stadium og ved Lagoa Rodrigo de Freitas i Rio de Janeiro. Det ble konkurrert i 16 øvelser, 11 for menn og 5 for kvinner.

Medaljevinnere

Slalåm

Sprint 
Menn

Kvinner

Medaljetabell

Referanser

Litteratur

Eksterne lenker 
 International Canoe Federation
 NBC Olympics
Hellevoetsluis

Hellevoetsluis er en by og en kommune i Nederland i provinsen Zuid-Holland.

Referanser

Eksterne lenker 
 Kommunens nettside

Kommuner i Zuid-Holland
Byer i Zuid-Holland
Folketingsvalget 2015

Folketingsvalget 2015 var et valg som fant sted i Danmark den 18. juni 2015, nesten fire år etter det forrige folketingsvalg som ble avholdt 15. september 2011. Det ble valgt 179 medlemmer til Folketinget, Danmarks nasjonalforsamling. Valget ble skrevet ut av statsminister Helle Thorning-Schmidt etter en rekke utfordringer i den sittende regjeringskoalisjonen, og de borgerlige partiene hadde da ledet på meningsmålingene i en lengre periode fram mot valgkampen. I løpet av den korte valgkampen så det en stund ut til at venstresidens allianse skulle makte å hente inn det borgerlige forspranget, og valget ble meget jevnt. Ved valget fikk de borgerlige partier knappest mulig flertall med 90 mandater av 179, mens venstresidens partier fikk 85 mandater, og i tillegg fire mandater fra Færøyene og Grønland som tradisjonelt støtter venstresidens partier ved regjeringsdannelse.

Utskrivning av valg 
Ifølge den danske grunnloven skal det holdes nytt valg innen fire år av det foregående, og nytt valg blir formelt skrevet ut av regjerende monark. I realiteten er det statsministerens som bestemmer når valget skal skrives ut.

Valget ble kunngjort av statsminister Helle Thorning-Schmidt på en pressekonferanse 27. mai 2015, som bestemte valgdagen 18. juni. Valgkampperioden ble på 23 dager, den lengste siden 1994, som også varte i 23 dager.

Partier som stiller 
Følgende partier stilte i folketingsvalget.:

Grønland

Færøyene

Referanser

Eksterne lenker 
 

Folketingsvalg
2015 i Danmark
Valg i 2015
Wiese (slekt)

Wiese er et slektsnavn i Norge. Navnet har opphav hos tyske innvandrere i Bergen. Den første med navnet Wiese i Norge var Ludwig Wiese som hadde tatt et hansaskip fra Bremen i Nord-Tyskland til Bergen på syttenhundretallet. Navnet Wiese kommer trolig fra et gammelt tysk ord for åker eller eng, ordet er på 2000-tallet fortsatt i bruk i tysk.

Slekten utvidet seg til Østlandet i 1827 da handelsmannen Ludvig Wiese reiste til den nylige opprettede kjøpstaden Lillehammer i Oppland, hvor han arbeidet for en moderne skipstransport over Mjøsa. Det var først i 1835 han talte for dette initiativet, og fem år senere ble hjuldamperen DS «Jernbarden» sjøsatt som første av sitt slag i Norge. Han ble valgt som Lillehammers ordfører i 1838 og holdt embedet til 1843. Ludvig Wiese ble i 1851, som 59-åring, utnevnt ridder av St. Olavs Orden.

I 1865 ble vinfirmaet Wiese & Krohn stiftet av Theodor Wiese og Dankert Krohn. 

Flere med etternavnet Wiese har gjort seg bemerket i norsk kulturliv på 1900-tallet, dog ikke direkte nedstammet fra ordføreren på Lillehammer. Blant disse er:

 Andreas Wiese, journalist (1958–), daglig leder ved Litteraturhuset
 Claus Wiese (1924–1987), skuespiller
 Claus Wiese (1960), NRK-journalist
 Jan Wiese, forfatter (1928–2014), bror av Claus
 Jan Wiese (1953), musiker
 Wiese (artist), Trygve Wiese-Haugland, artist (1985-)

Norske slekter
Nosphisthis

Nosphisthis er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.

Utbredelse 
Artene lever i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Liparetrini Burmeister, 1855
 Slekten Nosphisthis Blackburn, 1898
 Nosphisthis parvicornis Blackburn, 1898
 Nosphisthis perkinsi Blackburn, 1907

Kilder 
 Britton, E.B. (1990) A synopsis of the Australian genera of Liparetrini (Coleoptera : Scarabaeidae : Melolonthinae). Invertebrate Systematics 4: 159-195. 
 Atlas of Living Australia - Liparetrini 
 Biolib.cz - liste over artene

Eksterne lenker 
 

Oldenborrer
Dyr formelt beskrevet i 1898
Hege Ulstein

Hege Ulstein (født 6. juni 1971) er kommentator i Dagsavisen og forfatter. Hun har arbeidet som journalist siden 1991, blant annet i VG, Aftenposten, musikkmagasinet BEAT og Natt&dag. 

Fram til hun ble kommentator i Dagsavisen i 2009, var hun politisk journalist og leder av kulturredaksjonen i samme avis.  Ulstein er medforfatter av manus til sesong to av Mammon (NRK)., sesong en av Aber Bergen (TV3), Livstid (NRK) og Furia (Viaplay). Mammon vant internasjonal Emmy 2017 for beste drama. Hun ble tildelt NTBs språkpris for 2010.  

Ulstein har en bachelor i norsk og statsvitenskap ved Universitetet i Oslo.

Bibliografi 
Kjøttfrie Dager, med Yngve Ekern (Kagge Forlag, 2012) 
 Avistegninger, med Siri Dokken (No Comprendo Press, 2012)
 Politiske pennestrøk. Festskrift til Arne Strand, redaktør sammen med Stian Bromark (Res Publica, 2014)
 Det var ikke et kort. Det var terror i antologien Aldri tie, aldri glemme. En bok fra AUF ti år etter terroren. (Res Publica, 2021)

Referanser

Eksterne lenker 
 
 
  Hege Ulsteins kommentarer i Dagsavisen
  Eldre kommentarer fra Dagsavisen 

Norske journalister
Norske forfattere
Norske biografer
Quesadilla

Quesadilla er en meksikansk matrett som lages av tortilla fylt med ost (vanligvis oaxaca-ost) og ofte noe mer fyll, sammen med salsa. Retten spises typisk til frokost, eller som en enklere rett. Den er også veldig vanlig i USA.

Meksikansk mat
Salsa (saus)

Salsa er det spanske ordet for saus, og kan vise til ulike sauser, dipper og tilbehør fra spanskspråklige land, særlig Mexico. Salsa lages ofte av rå ingredienser som er finhakkede eller moste. Mange typer salsa er tomatbaserte, men ikke alle. De kan ha ulik kryddergrad med alt fra mild til meget sterk smak.

Kilder
History of salsa, gourmetsleuth.com

Meksikansk mat
Tex-mex
Sauser
Strukturert kabling

Et strukturert kablingssystem er en kabelstruktur i en bygning som skal transportere alle tele- og datasignaler i bygningen. Typisk er det lagt opp doble punkter til et antatt maksimalt antall arbeidsstasjoner/plasser en bygning kan ha.

Den delen av kablingsstrukturen som går ut til endepunktene(arbeidsstasjonene) kalles ofte for «horisontal kabling» eller «spredenettet» og består av 4 par kobberkabler med fargene blå/hvit, oransje/hvit, brun/hvit, grønn/hvit. Disse kablene kalles for kategori-kabler, og kan være Cat5, Cat5E, Cat6, Cat6A, Cat7 m.fl. På hver arbeidsstasjon termineres de to kablene i en dobbel ISO-8-boks. Hver ISO-8 boks har en A og en B-kanal. A-kanalen brukes til telefoni og B-kanalen brukes til data. (Forskjellen mellom A og B-kanal er at to av parene (grønt og oransje) har byttet plass.)  Fra ISO-8 boksen kobler man til en PC og eventuelt en telefon med «patchekabler». En patchekabel er en kategorikabel med en RJ-45 plugg i begge ender. 

Kabler for strukturert kabling er i stadig utvikling og kommer i stadig nye og forbedrede utgaver. Strukturert kablingssystemer leveres i dag ofte med kategori 6-standard. 

Kablene fra alle arbeidsstasjonene samles i «kabelbunter» som føres videre til et samlingspunkt. Det mest typiske samlingspunktet er et it-rom, hvor f.eks kabelbunter fra en hel etasje/sektor trekkes inn i et rackskap. I rackskapet termineres hver enkelt kabel i patchepaneler (datakablene) og plintrekker/patchepaneler for telefoni. 

Mellom IT-rom og andre fordelingspunkter kan det være høyhastighetslinker på fiber, såkalte "backbones" eller "stamkabler". Disse kablene mellom større samlingspunkter må kunne håndtere høy hastighet da data fra mange kilder/hosts skal trafikkere disse linjene samtidig. Til dette trenger man høy båndbredde på både kabler og nettverks-utstyr/mediekonvertere.

Kommunikasjonsteknologi
Nettverksarkitektur
Titanic (teaterstykke)

Titanic er et teaterstykke skrevet av Christopher Durang. Stykket finner sted på passasjerskipet RMS «Titanic», og hadde premiere på Yale School of Drama i mai 1974. Stykket har også i en viss tid vært en off-Broadway-produksjon. Titanic tar for seg følelser og vennskap på skipets første klasse i tiden før det treffer på et isfjell og synker.

Medvirkende

Premiere i mai 1974 
Victoria Tammurai ble spilt av Kate McGregor-Stewart
Richard Tammura ble spilt av Kenneth Ryan
Teddy Tamurrai ble spilt av Joel Polis
Lidia ble spilt av Christine Estabrook
Kapteinen ble spilt av Robert Nersesian
Higgins ble spilt av Richard Bey

Oppsetning i New York, februar 1976 
Victoria Tammurai ble spilt av Kate McGregor-Stewart
Richard Tammura ble spilt av Stefan Hartman
Teddy Tamurrai ble spilt av Richard Peterson
Lidia ble spilt av Sigourney Weaver
Kapteinen ble spilt av Jeff Brooks
Higgins ble spilt av Ralph Redpath

Eksterne lenker 
  

Skuespill fra 1974
RMS «Titanic»
Kravspesifikasjon

Kravspesifikasjon eller problemanalyse er i informatikken et ord som brukes til å beskrive alle oppgaver som inngår i undersøkelse, avgrensning og definisjon av et nytt eller endret datasystem. Kravspesifikasjon er en viktig del av programvareutvikling; hvorved forretningseksperter eller programvareutviklere identifiserer en kundes (eller sluttbrukers) behov og krav; når disse krav er identifisert er de i stand til å utvikle en løsning.

I det meste av informatikkens historie er kravspesifikasjon blitt ansett for å være en relativt nem del av hele programvareutviklingen. Siden 1990-årene er det blitt stadig mere anerkjent som den viktigste del av prosessen; for hvis ikke man får lagd en god kravspesifikasjon er det nærmest umulig å få implementert programvare som oppfyller kundens krav og behov og som blir ferdig til tiden.

Referanser

Eksterne lenker 
 
 Erfaringer med kravspecifikation
 Den gode kravspecifikation

Programvarekrav
Anna Torv

Anna Torv (født 7. juni 1979 i Melbourne i Victoria i Australia) er en australsk skuespillerinne som er best kjent for sine roller i Fringe, Heavenly Sword, Love Is Now og The Secret Life of Us.

Liv og virke

Bakgrunn
Anna Torv vokste opp sammen med sin bror og foreldrene på australske Gold Coast i Queensland. Faren er av estisk avstamming. Farmoren er forfatterinnen Anna Maria Torv Murdoch-Mann, som var gift med milliardæren Rupert Murdoch i 31 år.

Torv gikk på Benowa State High og fullførte i 2001 et skuespillerstudium ved National Institute of Dramatic Art (NIDA) i Kensington.

Skuespiller
Hun hadde sin skuespillerdebut i den australske politiserien Young Lions, etterfulgt av flere roller i film og på TV. Fra 2008 til 2013 spilte hun hovedrollen i TV-serien Fringe.

Anne Torv giftet seg i desember 2008 med skuespilleren Mark Valley, men de ble separert etter bare ett år.

Filmografi 
 2016 – Secret City
 2015 – Stephanie
 2015 – The Daughter
 2015 – Deadline Gallipoli
 2014 – Open
 2014 – Love Is Now
 2014 – Heavenly Sword
 2011 – CollegeHumor Originals
 2010 – The Pacific
 2008 – Fringe
 2008 – Mistresses
 2007 – Frankenstein
 2007 – Heavenly Sword
 2006 – The Book of Revelation
 2004 – The Secret Life of Us
 2004 – McLeod's Daughters
 2003 – Travelling Light
 2002 – Young Lions
 2002 – White Collar Blue

Referanser

Eksterne lenker 
 

Australske skuespillere
Personer fra Queensland
Personer fra Melbourne
Fødsler i 1979
Gina Torres

Gina Torres (født 25. april 1969 i New York i USA) er en amerikansk skuespillerinne som er best kjent for sine roller i Serenity, Suits, The Matrix Revolutions og The Matrix Reloaded.

Filmografi 
 2015 – Revenge
 2014 – Destiny
 2014 – Lichdom: Battlemage
 2013 – Hannibal
 2013 – Mr. Sophistication
 2013 – Castle
 2012 – Transformers Prime: The Game
 2011 – Suits
 2011 – Transformers Prime
 2011 – DC Universe Online
 2010 – Huge
 2010 – The Boondocks
 2010 – Justice League: Crisis on Two Earths
 2010 – The Vampire Diaries
 2009 – Gossip Girl
 2009 – Washington Field
 2009 – Flashforward
 2009 – Drop Dead Diva
 2009 – Applause for Miss E
 2009 – Don't Let Me Drown
 2009 – The Unit
 2009 – Pushing Daisies
 2008 – Eli Stone
 2008 – Criminal Minds
 2008 – Bones
 2008 – Boston Legal
 2007 – Dirty Sexy Money
 2007 – South of Pico
 2007 – I Think I Love My Wife
 2006 – Standoff
 2006 – Five Fingers
 2006 – Sporløst forsvunnet
 2006 – Jam
 2006 – The Shield
 2005 – Soccer Moms
 2005 – Serenity
 2005 – The Matrix Online
 2005 – Fair Game
 2004 – Justice League
 2004 – Hair Show
 2004 – 24
 2004 – CSI: Crime Scene Investigation
 2004 – Gramercy Park
 2003 – The Matrix Revolutions
 2003 – The Guardian
 2003 – The Matrix Reloaded
 2003 – The Law and Mr. Lee
 2003 – Angel
 2003 – The Agency
 2002 – Firefly
 2001 – Alias
 2001 – Any Day Now
 2000 – Cleopatra 2525
 1998 – Encore! Encore!
 1998 – Nikita
 1997 – Hercules: The Legendary Journeys
 1997 – The Underworld
 1997 – Xena: Warrior Princess
 1997 – The Gregory Hines Show
 1997 – Profiler
 1996 – The Substance of Fire
 1996 – Dark Angel
 1996 – Bed of Roses
 1995 – One Life to Live
 1995 – NYPD Blue
 1994 – M.A.N.T.I.S.
 1992 – Lov og rett
 1992 – Unnatural Pursuits

Referanser

Eksterne lenker 
 
 

Skuespillere fra USA
Personer fra New York City
Radioåret 1957

Radioåret 1957 er en oversikt over hendelser, radioprogram, fødte og avdøde personer med tilknytning til radio i 1957.

Hendelser
6. februar: Útvarp Føroya starter regulære radiosendinger.

Referanser
Center Stage

Center Stage er et amerikansk tenåringsdrama fra 2000. Filmen er regissert av Nicholas Hytner, og har blant andre Amanda Schull, Ethan Stiefel og Sascha Radetsky i rollene. Filmen handler om en gruppe unge studenter med vidt forskjellige bakgrunner på det fiktive American Ballet Academy i New York, og hvordan de håndterer de forskjellige aspektene forbundet med det å prøve å bli en profesjonell danser.

Filmen var Zoe Saldana og Amanda Schull første film-opptreden.

Handling 
Etter en rekke landsomfattende opptaksprøver får tolv unge dansere adgang til American Ballet Academy (som kan være løst basert på School of American Ballet) hvor de skal gå på kurs hver dag i flere uker, for å gjøre dem til de beste danserne de kan være. De skal også forberede seg til forskjellige oppgaver og konkurranser som senere skal avgjøre de beste tre guttene og de tre jentene som skal bli bedt om å bli med videre.

Men problemer oppstår snart mellom Jonathan Reeves (spilt av Peter Gallagher) kompaniets aldrende koreograf og regissør, og Cooper Nielson (spilt av Ethan Stiefel) hans beste danser, som også ønsker å være koreograf. De får også problemer fordi Kathleen Donahue, Coopers tidligere kjæreste og med-danser, forlot ham for å heller gifte seg med Jonathan.

Rolleliste 
 Amanda Schull — Jody
 Stephen Stout — Mr. Sawyer
 Maryann Plunkett — Mrs. Sawyer
 Zoë Saldaña — Eva
 Victor Anthony — Thomas
 Ethan Stiefel — Cooper
 Susan May Pratt — Maureen
 Shakiem Evans — Erik
 Ilia Kulik — Sergei
 Sascha Radetsky — Charlie
 Peter Gallagher — Jonathan
 Donna Murphy — Juliette

Eksterne lenker 
 

Dramafilmer fra USA
Filmer fra 2000
Ungdomsfilmer
Baar

Baar (skrives ofte Baar ZG for å unngå forveksling med andre steder) er en kommune i kantonen Zug i Sveits.  Kommunen, som ligger nord for byen Zug, grenser i nord til kantonen Zürich. Kommunen hadde 21 787 innbyggere i (2010) og et areal på 24,8 km². Kommunesenteret ligger 443 meter over havet.

Kommunen ligger nord på elvesletten til Lorze. Den var opprinnelig en landsby langs veien mellom Zugersjøen og Zürichsjøen. Siden 1960-tallet har kommunen vokst kraftig og består av landsbyen Baar og flere grender i nærheten.

Baar ligger like ved motorveien A4 og byen har god togforbindelse med andre deler av landet.

Referanser

Eksterne lenker 
 

Byer i Sveits
Zug (kanton)
Norsk Roklub i Berlin

Norsk Roklub i Berlin (stiftet i 1907) er en roklubb i Berlin i Tyskland, som ble opprettet 25. januar 1907 av studenter som et samlingssted for nordmenn i Berlin.

Klubben har tilhold i Hessenwinkel i Berlins ortsteil Rahnsdorf i bydelen Treptow-Köpenick og er venneklubb med RG West i Spandau.

Historie 
Et sportslige høydepunkt for roklubben kom i 1938, da nordmennene med en lånt åtter, vant det akademiske mesterskapet i Berlin, foran 11 tyske lag. Under andre verdenskrig prøvde enkelte gjenværende norske studenter og fastboende å se etter klubbens eiendom, men roing ble det ikke noe av. Klubbens båter ble ødelagt da russiske tropper rykket inn i Berlin. Etter krigen ble eiendommen liggende i DDR (Øst-Tyskland). Myndighetene tilbød roklubben penger for eiendommen, med det ble avvist av medlemmene. Svaret ble det samme da det norske utenriksdepartementet anbefalte et forlikstilbud fremsatt av DDR. I 1989 etablerte de norske medlemmene av foreningen en stiftelse. Fem måneder senere falt Muren. Etter tre år kunne den norske klubben igjen tiltre sin eiendom i Rahnsdorf.

Referanser

Eksterne lenker 
 
 

Roklubber i Norge
Norske institusjoner i Berlin
Berlin